Jón og Freyja eru nýgift og elska hvort annað af öllu hjarta . Jón er duglegur og vinnur frá morgni til kvölds en Freyju finnst best að kúra inni í bæ og gera sem minnst . Þegar gömul kona býðst til þess að vinna fyrir hana ull í vaðmál verður hún himinsæl en seinna renna á hana tvær grímur . Sem betur fer man Jón alltaf eftir því að gefa krumma og krummi launar greiðann vel . Sagan um Gilitrutt birtist fyrst í Þjóðsögum Jóns Árnasonar og hefur sjálfsagt gengið mann fram af manni síðan Ísland byggðist . Þessi gerð sögunnar byggir á vinsælli brúðusýningu eftir Bernd Ogrodnik sem notið hefur mikilla vinsælda og fékk Grímuverðlaunin sem besta barnasýningin árið 2011 . Myndvinnslu annaðist Kristín María Ingimarsdóttir .